3. การประกอบธุรกิจของแต่ละสายผลิตภัณฑ์

บริษัทฯประกอบธุรกิจออกแบบ ผลิตและติดตั้งอุปกรณ์จับยึดเพื่อประกอบรถยนต์ (Car Assembly
Jig), ออกแบบและผลิตแม่พิมพ์ (Stamping Die) และผลิตชิ้นส่วนรถยนต์ (OEM Auto parts)
มีโรงงานตั้งอยู่ที่จังหวัดพระนครศรีอยุธยา บนพื้นที่ทั้งหมดประมาณ 40,000 ตารางเมตร
แบ่งเป็นพื้นที่ส่วนงานผลิตอุปกรณ์จับยึดประมาณ 2,700 ตารางเมตร ส่วนงานผลิตแม่พิมพ์ประมาณ
2,700 ตารางเมตร และส่วนงานผลิตชิ้นส่วนรถยนต์ประมาณ 5,400 ตารางเมตร
และมีบริษัทร่วมคือ ASICO และ ASANIT อยู่ในพื้นที่เดียวกันแต่แยกโฉนดชัดเจน (บริษัทฯ
เป็นเจ้าของ 15 ไร่ และ ASICO เป็นเจ้าของ 10 ไร่) โดย ASICO มีพื้นที่ประมาณ 2,250
ตารางเมตรและ ASANIT มีพื้นที่ประมาณ 750 ตารางเมตร แต่เป็นอาคารแยกต่างหากจากบริษัทฯ
นอกจากนี้บริษัทย่อย NESC, TSRSB และบริษัทร่วม NESSB
ยังเป็นตัวแทนจำหน่ายรถยนต์ยี่ห้อฟอร์ดและฮอนด้าทั้งในและต่างประเทศอีกด้วย

3.1 ออกแบบผลิตและติดตั้งอุปกรณ์จับยึด (Jig)

บริษัทที่ประกอบรถยนต์ใช้อุปกรณ์จับยึดในการจับยึดชิ้นส่วนรถยนต์ เช่น ฝากระโปรงรถ
ส่วนโครงใต้รถ ประตู เพื่อเชื่อมชิ้นส่วนดังกล่าวเข้าด้วยกันเป็นโครงรถ
อุปกรณ์จับยึดในอดีตออกแบบโดยประเทศในทวีปอเมริกา ยุโรป หรือ ญี่ปุ่น
เนื่องจากเป็นการออกแบบที่ค่อนข้างยากและผู้ออกแบบอุปกรณ์จับยึดต้องมีความรู้เกี่ยวกับตำแหน่งในการเชื่อม
วิธีการเชื่อม และรูปทรงของปืนที่ใช้ในการเชื่อมเป็นอย่างดี และเมื่อออกแบบเสร็จ
แบบที่ออกก็จะส่งไปเพื่อทำการผลิต อย่างไรก็ดีใน 10 ปีที่ผ่านมา
เนื่องจากพัฒนาการทางเทคโนโลยี
อุปกรณ์จับยึดบางส่วนได้ถูกผลิตในประเทศไทยด้วยการออกแบบทั้งจากต่างประเทศและในประเทศ
บริษัทฯเป็นบริษัทแรกในประเทศไทยที่ออกแบบอุปกรณ์จับยึดครบชุดโดยมีรายละเอียดซึ่งถูกกำหนดโดยผู้ประกอบรถยนต์รายใหญ่ของโลก
บริษัทฯมีความเชี่ยวชาญเป็นพิเศษในการผลิตอุปกรณ์จับยึดชิ้นส่วนรถยนต์ประเภท low volume
ซึ่งสามารถประกอบรถยนต์ได้น้อยกว่า 20,000 คันต่อปี ดังนั้นลักษณะของ low volume jig
เป็นอุปกรณ์จับยึดที่ใช้สำหรับประกอบรถยนต์จำนวนน้อยคัน
โดยมีลักษณะการใช้งานที่ใช้คนเป็นส่วนใหญ่ในการประกอบชิ้นส่วนรถยนต์ ในขณะที่ high volume
jig จะใช้สำหรับประกอบรถยนต์จำนวนมากคัน
โดยมีลักษณะการใช้งานแบบระบบอัตโนมัติหรือใช้หุ่นยนต์มาช่วยในการประกอบให้เร็วขึ้น

ขั้นตอนแรกและเป็นขั้นตอนที่สำคัญที่สุดในการผลิตอุปกรณ์จับยึด คือ การออกแบบ
วิศวกรผู้ออกแบบจะทำการศึกษาข้อมูลของชิ้นส่วนรถยนต์ที่ต้องการจะประกอบเพื่อทำการออกแบบอุปกรณ์จับยึด
อุปกรณ์ที่ใช้ในการเชื่อม
รวมถึงการออกแบบในการจัดวางอุปกรณ์จับยึดและอุปกรณ์การเชื่อมในโรงงานประกอบรถยนต์ซึ่งถูกกำหนดรายละเอียดโดยลูกค้า
โดยใช้โปรแกรมคอมพิวเตอร์ CAD/CAM (Computer Aided Design/Computer Aided
Manufacturing) ที่ทันสมัยในการออกแบบ และผลิตด้วยเครื่องกัดเหล็กที่ควบคุมโดยคอมพิวเตอร์
(Computer Numerical Control หรือ CNC Machining Center)
หลังจากผลิตอุปกรณ์จับยึดแล้ว วิศวกรจะทำการตรวจสอบความถูกต้องแน่นอนตามขนาดที่กำหนด
และทำการประกอบตัวอย่างชิ้นส่วนรถยนต์เป็นโครงรถยนต์ (Body in White)
หรือตามที่ลูกค้ากำหนด
เพื่อตรวจสอบดูว่าอุปกรณ์จับยึดสามารถใช้งานได้ตามรายละเอียดที่ถูกกำหนดโดยลูกค้า
นอกจากนี้บริษัทฯยังมีบริการการติดตั้งอุปกรณ์จับยึดที่ผลิตเสร็จแล้วที่โรงงานของลูกค้าและมีการช่วยลูกค้าในการประกอบชิ้นส่วนรถยนต์ต่อเนื่องด้วย
การผลิตอุปกรณ์จับยึดนี้เป็นการผลิตตามคำสั่งของลูกค้า (made to order) กล่าวคือ
เมื่อมีการเปลี่ยนแปลงแบบรถหรือมีรูปแบบรถใหม่ บริษัทฯ
ก็จะต้องทำการออกแบบอุปกรณ์จับยึดใหม่เสมอ
บริษัทฯจึงจำเป็นต้องมีผู้ออกแบบที่มีความเชี่ยวชาญซึ่งทางบริษัทฯได้มีการจ้างผู้เชี่ยวชาญจากต่างประเทศเพื่อมาพัฒนาวิศวกรผู้ออกแบบของบริษัทฯอย่างสม่ำเสมอ

บริษัทฯยังได้มีทำการวิจัยพัฒนาเพื่อลดต้นทุนการผลิตอุปกรณ์จับยึด
ในขณะที่รักษาคุณภาพของอุปกรณ์จับยึดให้อยู่ในระดับที่สามารถเป็นที่ยอมรับเชื่อถือจากผู้ผลิตรถยนต์รายใหญ่ทั่วโลก
โดยเน้นว่าอุปกรณ์จับยึดที่ผลิตจากบริษัทฯจะมีความสะดวกและรวดเร็วมากขึ้นในการใช้งานในการประกอบรถยนต์

แผนภาพข้างล่างนี้แสดงถึงวิธีการผลิตอุปกรณ์จับยึด

3.1.1 กลยุทธการตลาดและการแข่งขัน

ปัจจุบันบริษัทฯเป็นผู้ออกแบบและผลิต Jig แบบ low volume
รายใหญ่ที่สุดในประเทศไทยและในภูมิภาคเอเซียตะวันออกเฉียงใต้
กลยุทธ์การทำตลาดเชิงรุกที่ใช้อยู่ในปัจจุบันประกอบด้วย Quality, Cost and Delivery
(QCD) กล่าวคือ บริษัทฯมีการพัฒนาคุณภาพของสินค้า (Quality) และบริการให้ได้ตามมาตราฐาน
QS9000/ISO9002 อีกทั้งพัฒนาทางด้านต้นทุน (Cost)
ให้ต่ำลงโดยใช้เทคโนโลยีที่ทันสมัยให้เป็นประโยชน์
นอกจากนี้บริษัทฯสร้างความพึงพอใจให้กับลูกค้าโดยการส่งมอบ (Delivery) สินค้าให้ตรงเวลา

บริษัทฯ มีการสรรหาโครงการผลิตรถยนต์รุ่นใหม่ ๆ ของบริษัทผลิตรถยนต์รายใหญ่ทั่วโลก
โดยเฉพาะโครงการผลิตรถยนต์แบบ low volume
อีกทั้งยังมีการทำการตลาดกับลูกค้าปัจจุบันของบริษัทฯเพื่อได้งานเพิ่มเติมและเนื่องจากความต้องการของ
low volume jig ในประเทศไทยยังมีน้อยอยู่ ดังนั้นถ้าบริษัทฯ
เน้นการขายอุปกรณ์จับยึดภายในประเทศเพียงอย่างเดียว บริษัทอาจจะไม่สามารถเพิ่มยอดขายได้
บริษัทฯ จึงมุ่งเน้นการขายอุปกรณ์จับยึดในต่างประเทศด้วย เช่น อเมริกาใต้ และเอเซีย เป็นหลัก

บริษัทที่ถือว่าเป็นคู่แข่งของบริษัทฯ ได้แก่ Auto CS ซึ่งผลิตอุปกรณ์จับยึดส่วนใหญ่ให้โตโยต้า
ส่วนบริษัท ไทยรุ่งยูเนี่ยนคาร์ จำกัด (มหาชน) บริษัท ไทยซัมมิท เอ็นจิเนียริ่ง จำกัด
และบริษัทสามมิตร มอเตอร์ จำกัด เป็นผู้ผลิตอุปกรณ์จับยึดเช่นกันแต่ไม่ถือว่าเป็นคู่แข่งของบริษัทฯ
เพราะไม่ได้เป็นผู้ผลิตอุปกรณ์จับยึดรายใหญ่และไม่ค่อยจะมาแข่งขันกับบริษัทในการประมูลราคากับลูกค้ารายใหญ่
ๆ

3.1.2 กลุ่มลูกค้าของอุปกรณ์จับยึด (Jig)

ลูกค้าของอุปกรณ์จับยึด คือ ผู้ผลิตรถยนต์หรือบริษัทที่เป็นเจ้าของยี่ห้อรถยนต์ต่าง ๆ เช่น ฟอร์ดหรือ
Daimler Chrysler
และบริษัทผู้ผลิตรถยนต์เหล่านี้ส่วนใหญ่จะสั่งซื้ออุปกรณ์จับยึดในระยะเวลาเริ่มต้นของการออกแบบรถยนต์

ในปี 2544 บริษัทฯมีลูกค้าต่างประเทศและลูกค้าในประเทศคิดเป็นร้อยละ 35 และร้อยละ 65
ของลูกค้าอุปกรณ์จับยึดทั้งหมด ตามลำดับ โดยมีลูกค้าต่างประเทศที่สำคัญคือฟอร์ดและมาสด้า
คิดเป็นร้อยละ 28.8 และ 3.7 ของลูกค้าอุปกรณ์จับยึดทั้งหมด และมีลูกค้าในประเทศที่สำคัญคือ
Thai Swedish Assembly (Volvo), Toyota Motor, Honda, United Autosale
(Hyundai) และ Auto Alliance (Ford) คิดเป็นร้อยละ 21.8, 10.9, 10.1, 9.7, และ
6.8 ของลูกค้าอุปกรณ์จับยึดทั้งหมดตามลำดับ และปี 2545
บริษัทฯมีลูกค้าต่างประเทศและลูกค้าในประเทศคิดเป็นร้อยละ 82 และร้อยละ 18
ของลูกค้าอุปกรณ์จับยึดทั้งหมด ตามลำดับ โดยมีลูกค้าต่างประเทศที่สำคัญคือฟอร์ด, เดมเลอร์
ไครสเลอร์ และวอลโว่ คิดเป็นร้อยละ 50, 17.6 และ 14.5
ของลูกค้าอุปกรณ์จับยึดทั้งหมดตามลำดับ โดยมีเดมเลอร์ไครสเลอร์
และฮอนด้าเป็นลูกค้าในประเทศที่สำคัญคิดเป็นร้อยละ 9.5 และร้อยละ 7.3
ของลูกค้าอุปกรณ์จับยึดทั้งหมดตามลำดับ

ในระยะเวลา 5 ปีที่ผ่านมา บริษัทฯผลิตและออกแบบอุปกรณ์จับยึดให้กับลูกค้าดังต่อไปนี้

+-----------+----------+-----------------------+----------------------+
| รายชื่อ     | ประเทศ   | รุ่นที่ผลิต                | รุ่นที่ออกแบบ            |
+===========+==========+=======================+======================+
| FORD      | มาเลเซีย  | Laser,Tel             | Transit              |
|           |          | star,Econovan,Trader, |                      |
|           |          |                       |                      |
|           |          | Transit , Escape      |                      |
+-----------+----------+-----------------------+----------------------+
|           | ไทย      | Laser,Telstar,Courier | -                    |
|           |          | Pickup,Ranger         |                      |
+-----------+----------+-----------------------+----------------------+
|           | ไต้หวัน    | -                     | Festiva, Robot       |
|           |          |                       | station-5 models     |
+-----------+----------+-----------------------+----------------------+
|           | อินเดีย    | Escort                | -                    |
+-----------+----------+-----------------------+----------------------+
|           | อินโดนีเซีย | Laser                 | -                    |
+-----------+----------+-----------------------+----------------------+
|           | ฟิลิปปินส์   | Laser,Ranger          | C206                 |
+-----------+----------+-----------------------+----------------------+
|           | จีน       | Ikon                  | C-195                |
+-----------+----------+-----------------------+----------------------+
|           | เ        | Explorer              | -                    |
|           | วเนซูเอร่า |                       |                      |
+-----------+----------+-----------------------+----------------------+
|           | เวียดนาม  | Transit, Laser,Ranger | Transit, C206        |
+-----------+----------+-----------------------+----------------------+
|           | นิวซีแลนด์  | Falcon                | -                    |
+-----------+----------+-----------------------+----------------------+
| RENAULT   | ไทย      | R19                   | -                    |
+-----------+----------+-----------------------+----------------------+
|           | มาเลเซีย  | R19,Trafic            | Trafic               |
+-----------+----------+-----------------------+----------------------+
|           | โคลัมเบีย  | R19,Megane, Clio      | Megane               |
+-----------+----------+-----------------------+----------------------+
|           | จีน       | Trafic                | Trafic               |
+-----------+----------+-----------------------+----------------------+
|           | โมรอคโค  | Kangoo                | Kangoo               |
+-----------+----------+-----------------------+----------------------+
| CHRYSLER  | มาเลเซีย  | Cherokee Jeep         | Cherokee Jeep        |
+-----------+----------+-----------------------+----------------------+
|           | อินโดนีเซีย | Cherokee Jeep         | Cherokee Jeep        |
+-----------+----------+-----------------------+----------------------+
|           | ไทย      | Cherokee Jeep         | Cherokee Jeep, Grand |
|           |          |                       | Cherokee             |
+-----------+----------+-----------------------+----------------------+
|           | บราซิล    | Dakota                | Pickup               |
+-----------+----------+-----------------------+----------------------+
| BMW       | ไทย      | 5 Series, E46 / New 3 | -                    |
|           |          | Series                |                      |
+-----------+----------+-----------------------+----------------------+
|           | มาเลเซีย  | 3,5 and 7 Series      | -                    |
+-----------+----------+-----------------------+----------------------+
|           | อียิปส์     | 5 Series              | -                    |
+-----------+----------+-----------------------+----------------------+
| VOLVO     | มาเลเซีย  | FM, FH, Truck         | FM, FH, Truck        |
| TRUCK     |          |                       |                      |
+-----------+----------+-----------------------+----------------------+
| Thai      | ไทย      | 940,85                | -                    |
| Swedish   |          | 0,740,P23,P24,P26,V76 |                      |
| Assembly  |          |                       |                      |
+-----------+----------+-----------------------+----------------------+
| ISUZU     | ไทย      | 1 Ton Pick up         | Chassis Drill Gate   |
+-----------+----------+-----------------------+----------------------+
| GENERAL   | อียิปส์     | Vectra                | -                    |
| MOTORS    |          |                       |                      |
+-----------+----------+-----------------------+----------------------+
|           | อินโดนีเซีย | Astra                 | -                    |
+-----------+----------+-----------------------+----------------------+
| PROTON    | มาเลเซีย  | WIRA                  | WIRA                 |
+-----------+----------+-----------------------+----------------------+
| TOYOTA    | ไทย      | Corona,Asean Car-508, | Corona, Hilux-97     |
|           |          | Hilux, Camry          | model                |
+-----------+----------+-----------------------+----------------------+
| LAND      | มาเลเซีย  | Discovery 2           | -                    |
| ROVER     |          |                       |                      |
+-----------+----------+-----------------------+----------------------+
| NISSAN    | มาเลเซีย  | Sunny                 | -                    |
+-----------+----------+-----------------------+----------------------+
|           | ไทย      | Cefiro, Asean Car-NV  | Truck                |
|           |          | Wagon                 |                      |
+-----------+----------+-----------------------+----------------------+
| HONDA     | ไทย      | Civic, Accord. Asean  | Accord, Civic        |
|           |          | Car-City, CRV         |                      |
+-----------+----------+-----------------------+----------------------+
| SUZUKI    | ไทย      | Vitara                | Vitara               |
+-----------+----------+-----------------------+----------------------+
| MERCEDES  | ไทย      | C-Class, S-Class,     | C-Class, Floor       |
| BENZ      |          | E-Class               | Assembly             |
+-----------+----------+-----------------------+----------------------+
|           | มาเลเซีย  | C-Class, S-Class,     | -                    |
|           |          | E-Class, Truck        |                      |
+-----------+----------+-----------------------+----------------------+
|           | ซาอ      | Small Truck,Truck     | Truck                |
|           | ุดิอาระเบีย |                       |                      |
+-----------+----------+-----------------------+----------------------+
|           | ฟิลิปปินส์   | Van, MB 100           | -                    |
+-----------+----------+-----------------------+----------------------+
| MAZDA     | มาเลเซีย  | 323,626               | -                    |
+-----------+----------+-----------------------+----------------------+
|           | ไทย      | 323,626,1 Ton & 3/4   | 1Ton Pickup, B2500   |
|           |          | Ton Pickup            | and 1/2 Ton Pickup   |
+-----------+----------+-----------------------+----------------------+
|           | ฟิลิปปินส์   | -                     | Van,MB100            |
+-----------+----------+-----------------------+----------------------+
|           | ญี่ปุ่น      | 323,626               | -                    |
+-----------+----------+-----------------------+----------------------+
|           | แซมเบีย   | 323                   | -                    |
+-----------+----------+-----------------------+----------------------+
| ROVER     | อังกฤษ    | -                     | Tempest              |
+-----------+----------+-----------------------+----------------------+

3.2 ออกแบบและผลิตแม่พิมพ์ (Stamping Die)

บริษัทฯ เป็นผู้ออกแบบและผลิตแม่พิมพ์
ขั้นตอนแรกของการผลิตเริ่มจากวิศวกรผู้ออกแบบทำการออกแบบแม่พิมพ์โดยใช้ระบบ CAD/CAM
ที่ทันสมัย ซึ่งสามารถรับข้อมูลจากผู้ผลิตรถยนต์ได้โดยตรง
จากนั้นข้อมูลที่ทำการออกแบบจะถูกส่งตรงไปยังเครื่อง CNC Machining Center
เพื่อทำการกัดเหล็กแม่พิมพ์
บริษัทฯมีการตรวจสอบคุณภาพและทดสอบแม่พิมพ์อย่างละเอียดทุกครั้งก่อนที่จะนำไปผลิตชิ้นส่วนและก่อนที่จะส่งมอบให้กับลูกค้า
บริษัทฯยังมีการบริการติดตั้งแม่พิมพ์ที่โรงงานของลูกค้าทั้งในและต่างประเทศ
ทั้งนี้การบริการติดตั้งแม่พิมพ์ยังมีปริมาณที่ไม่มากเนื่องจากลูกค้าส่วนใหญ่จะสั่งให้บริษัทฯผลิตแม่พิมพ์เพื่อใช้ในการผลิตชิ้นส่วนรถยนต์ของลูกค้า
ซึ่งบริษัทจะนำส่งแม่พิมพ์นั้นให้กับส่วนโรงงานของบริษัทที่ผลิตชิ้นส่วนรถยนต์ต่อไป

แผนภาพข้างล่างนี้แสดงถึงวิธีการผลิตแม่พิมพ์

3.2.1 กลยุทธการตลาดและการแข่งขัน

บริษัทไม่มุ่งเน้นการตลาดของแม่พิมพ์
เนื่องจากแม่พิมพ์ส่วนมากที่บริษัทฯผลิตถูกนำมาใช้ในการผลิตชิ้นส่วนรถยนต์ของลูกค้าที่บริษัทฯเอง
โดยบริษัทฯเน้นการผลิตแม่พิมพ์ขนาดกลาง บริษัทอื่นที่ผลิตแม่พิมพ์ ได้แก่ บริษัท ไทยรุ่งยูเนี่ยนคาร์
จำกัด (มหาชน), บริษัท ไทยซัมมิท เอ็นจิเนียริ่ง จำกัด, บริษัทสามมิตร มอเตอร์ จำกัด, บริษัท
โอกิฮาร่า จำกัด, และ บริษัท TID จำกัด

3.2.2 กลุ่มลูกค้าของแม่พิมพ์ (Stamping Die)

กลุ่มลูกค้าของแม่พิมพ์ส่วนใหญ่จะเป็นกลุ่มเดียวกันกับกลุ่มลูกค้าของชิ้นส่วนรถยนต์
เนื่องจากบริษัทฯผลิตแม่พิมพ์ส่วนใหญ่เพื่อใช้ในการผลิตชิ้นส่วนรถยนต์ให้กับลูกค้านั้น ๆ
ซึ่งบริษัทฯผลิตแม่พิมพ์เพื่อใช้ในการผลิตชิ้นส่วนรถยนต์เองในอัตราประมาณร้อยละ 70
และผลิตเพื่อขายในอัตราประมาณร้อยละ 30 ลูกค้าที่ให้บริษัทฯผลิตมีทั้งลูกค้าที่ซื้อแม่พิมพ์อย่างเดียว
ลูกค้าที่สั่งซื้อชิ้นส่วนรถยนต์และซื้อแม่พิมพ์ และลูกค้าสั่งซื้อชิ้นส่วนรถยนต์แต่ไม่ซื้อแม่พิมพ์
ซึ่งบริษัทฯจะคิดมูลค่าของแม่พิมพ์รวมกับราคาของชิ้นส่วนรถยนต์

ในปี 2544 บริษัทฯ มีลูกค้าในประเทศและลูกค้าต่างประเทศคิดเป็นร้อยละ 80 และร้อยละ 20
ของลูกค้าแม่พิมพ์ทั้งหมด โดยมีลูกค้าที่สำคัญคือ โตโยต้า มอเตอร์, ฮอนด้า และ NHK
คิดเป็นร้อยละ 40.4, 21.5 และ 10.4 ของยอดขายทั้งหมดตามลำดับ และในปี 2545
บริษัทฯมีลูกค้าในประเทศและต่างประเทศคิดเป็นร้อยละ 88 และ 12
ของยอดขายแม่พิมพ์ทั้งหมดตามลำดับ โดยมี โตโยต้า และ ออโต้ อัลไลแอนซ์ (ฟอร์ดและมาสด้า)
คิดเป็นสัดส่วนร้อยละ 40 และ 30.2 ของยอดขายทั้งหมดตามลำดับ

3.3 ผลิตชิ้นส่วนรถยนต์ (OEM Auto Parts)

บริษัทฯผลิตชิ้นส่วนตัวถังรถยนต์คุณภาพสูง เช่น พื้นรถ คานขวาง โครงเสารถยนต์ ชิ้นส่วนปั๊มขึ้นรูป
ตัวหนีบ และอื่น ๆ รวมถึงการประกอบชิ้นส่วนย่อย ชิ้นส่วนปั๊มขึ้นรูป เพื่อส่งให้กับตลาดผู้ผลิตรถยนต์
(Original Equipment Manufacturer หรือ OEM) โดยชิ้นส่วนรถยนต์สำคัญที่บริษัทฯผลิต
ได้แก่ ถังน้ำมัน (Fuel Tank) และอุปกรณ์วัดระดับน้ำมัน (Tank Sender)
โดยผลิตอย่างละประมาณ 100,000 ชิ้นต่อปีให้กับบริษัท ออโต้ อัลลัยแอนซ์
จำกัดซึ่งเป็นผู้ผลิตรถยนต์ฟอร์ดและมาสด้า โดยออร์

เดอร์ดังกล่าวจะขึ้นอยู่กับว่าทางบริษัท ออโต้ อัลลัยแอนซ์ จำกัดจะจัดสรรให้บริษัทฯ
ผลิตจำนวนเท่าใด และ ตัวยึดรั้งประตู (Door Check Link) โดยผลิตประมาณ 700,000
ชิ้นต่อปีให้กับอีซูซุ ส่วนใหญ่แล้ว

บริษัทฯจะนำแม่พิมพ์ที่บริษัทฯผลิตไปใช้ต่อในการผลิตชิ้นส่วนรถยนต์ตามคำสั่งซื้อของลูกค้า
โดยการผลิตชิ้นส่วนต้องนำแม่พิมพ์ชิ้นส่วนบนประกบกับชิ้นส่วนล่างวางลงในเครื่องปั๊ม (Press)
ซึ่งมีหลายขนาดขึ้นอยู่กับแรงดันที่ใช้ ซึ่งสามารถปั๊มแผ่นเหล็กออกมาเป็นชิ้นส่วนรถยนต์หลายขนาด

รายได้ที่สำคัญจากชิ้นส่วนรถยนต์คือถังน้ำมัน
บริษัทฯเป็นผู้ผลิตเพียงรายเดียวที่สามารถผลิตถังน้ำมันได้เองเกือบร้อยเปอร์เซ็นต์
ด้วยความร่วมมือทางเทคนิคจาก คูราตะ คอร์ปอเรชั่น (ปัจจุบันเปลี่ยนชื่อเป็นคีเล็กส์ Keylex)
ประเทศญี่ปุ่นเป็นระยะเวลา 5 ปีนับตั้งแต่วันที่เริ่มผลิต
ทั้งนี้คู่สัญญาสามารถต่ออายุสัญญาได้โดยการตกลงกันล่วงหน้า 6 เดือนก่อนวันหมดอายุสัญญา
และจากมาเนสแมน วีดีโอ ประเทศเยอรมันและวีดีโอ อินสตรูเม้นท์
ประเทศมาเลเซียทางด้านอุปกรณ์วัดระดับน้ำมัน
ทำให้ถังน้ำมันของบริษัทฯมีคุณภาพระดับโลกใช้ประกอบในรถปิ๊กอับของฟอร์ด มาสด้า
ซึ่งได้ส่งออกไปทั่วโลก

บริษัทฯยังได้รับความช่วยเหลือทางด้านเทคนิคจาก บริษัท EDSCHA AG
ประเทศเยอรมันนีในการผลิตชิ้นส่วนยึดรั้งประตู (Door Check Link) และได้รับ
sub-contract จาก EDSCHA สำหรับรถกระบะ รุ่น D-MAX ของ อีซูซุ
ที่ได้ทำการเปิดตัวไปแล้วเมื่อ พฤษภาคม 2545
โดยบริษัทฯคาดว่าจะได้รับคำสั่งให้ผลิตชิ้นส่วนยึดรั้งประตูจาก EDSCHA จำนวนมากที่สุดประมาณ
700,000 ชิ้นต่อปี เป็นระยะเวลาอย่างน้อย 5 ปี เพื่อ ส่งอีซูซุ ทั้งนี้ขึ้นอยู่กับว่า EDSCHA
จะจัดสรรการผลิตให้บริษัทฯเท่าใด

3.3.1 กลยุทธการตลาดและการแข่งขัน

ทางด้านชิ้นส่วนรถยนต์
บริษัทฯจะวิเคราะห์ว่ามีรถยนต์ของบริษัทผลิตรถยนต์รุ่นใดที่จะเริ่มผลิตหรือเปิดตัวภายใน 3-5 ปี
ข้างหน้า เพื่อบริษัทฯจะได้เข้าไปเสนองานล่วงหน้ากับบริษัทนั้น ๆ และบริษัทฯ
ทำการตลาดกับลูกค้าปัจจุบันเพื่อได้งานต่อเนื่อง อีกทั้งยังสรรหาบริษัท OEM Supplier ราย

ใหญ่ของโลกที่มีสัญญาการผลิตทั่วโลก (Global Supply Contract) อย่างเช่น EDSCHA เป็นต้น
เพื่อบริษัทฯ จะได้เป็นคู่สัญญาในประเทศ (local contractor) ของบริษัทนั้น ๆ ด้วย

ในประเทศไทยบริษัทที่เป็นผู้ผลิตชิ้นส่วนเพื่อป้อนโรงงานประกอบรถยนต์ (OEM Auto parts)
มีเป็นจำนวนมาก
บริษัทฯเป็นหนึ่งในบริษัทที่ป้อนชิ้นส่วนรถยนต์ให้โรงงานประกอบรถยนต์ที่มีความโดดเด่นมากที่สุด
โดยบริษัทผลิตชิ้นส่วนรถยนต์ไทยรายอื่น ได้แก่ บริษัท ไทยรุ่งยูเนี่ยนคาร์ จำกัด (มหาชน), บริษัท
ไทยมารุจุน จำกัด, และบริษัท ทาคาโอะ (ประเทศไทย) จำกัด เป็นต้น

3.3.2 กลุ่มลูกค้าของชิ้นส่วนรถยนต์

อุตสาหกรรมชิ้นส่วนรถยนต์แบ่งเป็น 2 ประเภท คือ ชิ้นส่วนที่ส่งโรงงานประกอบรถยนต์ (OEM)
และชิ้นส่วนเพื่อไปใช้ทดแทนชิ้นส่วนเดิม (REM)
ความต้องการของประเภทแรกจะขึ้นอยู่กับอุตสาหกรรมผลิตรถยนต์ ถ้ามีปริมาณการผลิตรถยนต์มาก
คำสั่งซื้อในส่วนชิ้นส่วนที่ต้องใช้ประกอบรถยนต์ก็จะมากขึ้นตาม
ส่วนความต้องการของชิ้นส่วนรถยนต์ประเภท REM จะขึ้นอยู่กับคุณภาพชิ้นส่วน
และความต้องการของอะไหล่รถยนต์

บริษัทฯเป็นผู้ผลิตชิ้นส่วนรถยนต์เพื่อป้อนโรงงานประกอบรถยนต์ (OEM)
โดยลูกค้าเกือบทั้งหมดของบริษัทเป็นบริษัทประกอบรถยนต์ในประเทศเพื่อส่งออกและขายในประเทศ
รายชื่อลูกค้าที่สำคัญในปี 2544 และ ปี 2545 ประกอบด้วย

+-------------------------+--------------------+----------+-----------+
|   รายชื่อ                 | รุ่นที่ผลิตเพื่อไปประกอบ  | ปี 2544   | ปี 2545    |
|                         |                    |          |           |
|                         |                    | มูลค่า     | มูลค่า      |
|                         |                    | (ร้อยละ)  | (ร้อยละ)   |
+-------------------------+--------------------+----------+-----------+
| 1.  Auto Alliance       | Ford Ranger, Mazda | 68.5     | 46.0      |
|     (Thailand) Co.,     | Fighter            |          |           |
|     Ltd.                |                    |          |           |
+-------------------------+--------------------+----------+-----------+
| 2.  Toyota Motor        | Hilux, Corona,     | 9.2      | 16.7      |
|     Thailand Co., Ltd.  | Corolla, Camry,    |          |           |
|                         | Soluna             |          |           |
+-------------------------+--------------------+----------+-----------+
| 3.  Honda Automobile    | Accord, Civic, CRV | 2.5      | 10.8      |
|     (Thailand) Co.,     |                    |          |           |
|     Ltd.                |                    |          |           |
+-------------------------+--------------------+----------+-----------+
| 4.  Thai Marujun Co.,   | Honda CRV          | 5.3      | 6.6       |
|     Ltd.                |                    |          |           |
+-------------------------+--------------------+----------+-----------+
| 5.  NHK Spring Co.,     | Hilux, Corolla,    | 3.9      | 3.0       |
|     Ltd.                | Corolla, Camry,    |          |           |
|                         | Soluna             |          |           |
+-------------------------+--------------------+----------+-----------+

3.4 ตัวแทนจำหน่ายรถยนต์ (Dealer)

ก) ตัวแทนจำหน่ายรถยนต์ฟอร์ด

บริษัท นิว เอร่า เซลส์ จำกัด (“NESC”) (บริษัทย่อย)
ดำเนินธุรกิจเป็นตัวแทนจำหน่ายรถยนต์ฟอร์ดซึ่งเป็นรถยนต์ที่ปัจจุบันมียอดขายอันดับหนึ่งในประเทศสหรัฐอเมริกา
NESC มี 2 สาขาในประเทศไทยตั้งอยู่ที่บริเวณถนนลาดพร้าว และบริเวณถนนรามอินทรา
มีโชว์รูมและศูนย์บริการที่มีเครื่องมืออุปกรณ์ที่ทันสมัยโดยนำระบบเซอร์วิส 2000 ของฟอร์ด ผ่าน
Interactive Bay ที่ช่วยประหยัดเวลา ให้ความแม่นยำสูงและตรงจุดอย่างมีคุณภาพ
โดยทันทีที่ลูกค้านำรถเข้าศูนย์บริการ ผู้เชี่ยวชาญของศูนย์ฯ จะทำการตรวจสภาพเบื้องต้น
ประมาณงานลักษณะการซ่อม ประเมินราคาและระยะเวลาการซ่อม
จากนั้นก็จะทำการนัดหมายกำหนดการแล้วเสร็จซึ่งช่วยให้ลูกค้าวางแผนซ่อมบำรุงได้ง่ายและสะดวก
อีกทั้งยังมีรถบริการเคลื่อนที่ Mobile Service พร้อมออกไปให้บริการเบื้องต้น อาทิ
การพ่วงแบตเตอรี่ เปลี่ยนยาง การซ่อมแซมเล็กน้อย และการเปลี่ยนอะไหล่ ให้แก่ลูกค้าเป็นต้น
ศูนย์บริการสามารถรองรับลูกค้าได้ถึง 50 คันต่อวัน
และมีคลังอะไหล่สำรองเป็นของตนเองทั้งยังสามารถเชื่อมโยงโดยตรงกับคลังอะไหล่ส่วนกลางของฟอร์ดเซลส์
จึงสามารถสั่งซื้อและจัดหาชิ้นส่วนอะไหล่ได้อย่างรวดเร็วพร้อมสำหรับการบริการ
ปัจจุบันสามารถจำหน่ายรถยนต์ฟอร์ดได้มากที่สุดจากตัวแทนในประเทศไทยทั้งหมด
โดยจำหน่ายได้ประมาณ 120 คันต่อเดือน ทั้งนี้ NESC ได้รับรางวัล “President Circle”
ซึ่งเป็นรางวัลที่มอบให้กับตัวแทนจำหน่ายที่มียอดขายอันดับหนึ่งและจะมีเพียงประเทศละ 1
บริษัทเท่านั้น นอกจากนี้ NESC ยังเป็นตัวแทนแห่งแรกที่ได้รับ “Blue Oval Certified”
ซึ่งเป็นมาตรฐานในการขายและบริการที่กำหนดโดยฟอร์ด
ซึ่งถ้าได้รับจะทำให้บริษัทได้คอมมิชชั่นจากฟอร์ดมากขึ้นประมาณร้อยละ 1.5 ของยอดขายรถทั้งหมด

บริษัทฯยังมีตัวแทนการจำหน่ายรถยนต์ฟอร์ดในประเทศมาเลเซีย ผ่านบริษัท นิว เอร่า เซลส์ จำกัด
(“NESSB”)
ซึ่งเป็นแห่งแรกในประเทศมาเลเซียที่มีโชว์รูมรถยนต์ฟอร์ดอยู่ในพื้นที่เดียวกันกับศูนย์บริการ โดย
NESSB มุ่งเน้นไปยังความพอใจของลูกค้าเป็นสำคัญและด้วยเทคโนโลยีที่ทันสมัย บริษัทฯคาดว่า
NESSB สามารถประสบความสำเร็จได้อย่างรวดเร็ว

ข) ตัวแทนจำหน่ายรถยนต์ฮอนด้า

บริษัท เทเนกา เซเทีย รีซอสเซส จำกัด (“TSRSB”) (บริษัทร่วม)
เริ่มดำเนินธุรกิจในเดือนสิงหาคม ปี 2545 เป็นตัวแทนจำหน่ายรถยนต์ฮอนด้าในประเทศมาเลเซีย
ตั้งอยู่ในเมืองหลวงของประเทศมาเลเซีย และโชว์รูมอีกหนึ่งแห่งที่เมือง Petaling Jaya
ในประเทศมาเลเซียเช่นเดียวกัน

3.4.1 กลยุทธการตลาดและการแข่งขัน

บริษัทฯเป็นผู้แทนจำหน่ายรถยนต์อันดับหนึ่งของฟอร์ดในประเทศไทย มีศูนย์บริการที่สะอาด
เรียบร้อยและทันสมัย เนื่องจากธุรกิจของบริษัทเป็นการให้บริการ
บริษัทจึงเน้นความพึงพอใจของลูกค้าเป็นหลัก โดยมีการทำวิจัยการตลาดซึ่งใช้แบบสอบถาม
อีกทั้งเก็บข้อมูลสำคัญของลูกค้าเพื่อใช้ในการพัฒนาคุณภาพ บริษัทฯยังคำนึงถึงพนักงานเป็นอย่างมาก
โดยจัดให้มีการอบรมอย่างสม่ำเสมอ อีกทั้งให้ผลตอบแทนที่ดีกับพนักงานขาย

บริษัทฯมีข้อตกลงพื้นที่จำหน่ายกับฟอร์ด
ดังนั้นตัวแทนจำหน่ายรถยนต์ฟอร์ดรายอื่นไม่สามารถเป็นคู่แข่งในเขตเดียวกันได้
คู่แข่งของบริษัทฯส่วนใหญ่เป็นรถยนต์เพื่อการพาณิชย์ (pickup) จากค่ายอื่น เช่น อีซูซุ โตโยต้า
และมิตซูบิชิ และคู่แข่งรถยนต์ส่วนบุคคลทุกยี่ห้อ

3.4.2 กลุ่มลูกค้าตัวแทนจำหน่ายรถยนต์

กลุ่มลูกค้าเป้าหมายที่ซื้อรถยนต์คือ ลูกค้าทั่วไปที่ติดต่อกับบริษัทโดยตรงและผ่านพนักงานขายของบริษัท
และกลุ่มลูกค้าเป้าหมายของศูนย์บริการ คือ ลูกค้าทั่วไปที่ซื้อรถยนต์จากบริษัท
และลูกค้าทั่วไปที่ซื้อจากตัวแทนอื่น

5.  การจัดหาผลิตภัณฑ์และบริการ

ธุรกิจอุปกรณ์จับยึด แม่พิมพ์ และชิ้นส่วนรถยนต์

วัตถุดิบที่สำคัญในการผลิตอุปกรณ์จับยึด แม่พิมพ์ และชิ้นส่วนรถยนต์ ได้แก่ เหล็ก เหล็กหล่อ
และแผ่นเหล็ก โดยลูกค้า (บริษัทประกอบรถยนต์)
จะเป็นคนกำหนดลักษณะเฉพาะและคุณภาพของเหล็กที่ต้องการ
ซึ่งบริษัทฯจะต้องสั่งซื้อเหล็กตามลักษณะที่ลูกค้ากำหนดและจาก supplier ที่ลูกค้ากำหนดเช่นกัน
บริษัทฯสั่งซื้อเหล็กจากตัวแทนจำหน่ายในประเทศไทย ได้แก่ บริษัท สยามสตีล เซอร์

วิส เซ็นเตอร์ จำกัด บริษัท ไทย สตีล เซอร์วิส เซ็นเตอร์ จำกัด บริษัท โตโยต้า ทูโช
(ประเทศไทย) จำกัด และบริษัท เพิ่ม สหาย สตีล จำกัด ซึ่งรวมกันคิดเป็นร้อยละ 39
ของมูลค่าเหล็กที่สั่งซื้อทั้งหมด เมื่อราคาเหล็กในตลาดโลกเพิ่มขึ้น บริษัทฯ
สามารถคิดราคาส่วนเพิ่มจากลูกค้าได้ เนื่องจากบริษัทฯใช้วิธี Cost Plus
ในการกำหนดราคาสินค้า

นอกจากเหล็กที่เป็นวัตถุดิบสำคัญในการผลิตแล้ว วิศวกรผู้ออกแบบก็มีส่วนสำคัญเช่นเดียวกัน
เนื่องจากในขั้นตอนแรกของการผลิตอุปกรณ์จับยึดและแม่พิมพ์ต้องอาศัยการออกแบบจากวิศวกร
โดยวิศวกรผู้ออกแบบต้องมีความเข้าใจในกระบวนการผลิตอุปกรณ์จับยึดและแม่พิมพ์ทั้งหมด
อีกทั้งยังต้องมีความเข้าใจด้านเทคโนโลยีเครื่องมือกล และต้องมีความรู้ในโปรแกรมออกแบบ
(drawing) ในระบบของประเทศญี่ปุ่นและระบบของมาตราฐานทั่วโลก
บริษัทฯมีที่ปรึกษาชาวญี่ปุ่นและออสเตรเลียที่มีความเข้าใจในกระบวนการการออกแบบและการผลิตทั้งหมดเป็นผู้แนะนำวิศวกรผู้ออกแบบ
โดยผู้ออกแบบจะเรียนรู้การทำงานจากงานที่เกิดขึ้นจริง (on the job training)
เป็นระยะเวลาประมาณ 2-3 ปี ก่อนที่ทำงานเองได้

บริษัทฯใช้คอมพิวเตอร์ CAD/CAM (Computer Aided Design/Computer Aided
Manufacturing) ในการออกแบบอุปกรณ์จับยึดและแม่พิมพ์ โดยมีผู้ออกแบบอุปกรณ์จับยึดจำนวน 23
คนและมีผู้ออกแบบแม่พิมพ์จำนวน 5 คน จากนั้นใช้เครื่องกัดเหล็ก CNC Machining Center 5
เครื่อง เพื่อผลิตอุปกรณ์จับยึดและแม่พิมพ์ โดยมีผู้ผลิตอุปกรณ์จับยึดจำนวน 103
คนและผลิตแม่พิมพ์จำนวน 63 คน และวิศวกรอีก 20 คนสำหรับอุปกรณ์จับยึดและ 18 คน
สำหรับแม่พิมพ์

บริษัทฯใช้เครื่องจักรที่สำคัญหลายเครื่องในการผลิตชิ้นส่วนรถยนต์อาทิเช่น

1.  บริษัทฯมีเครื่องปั๊ม (Press) รุ่น Erfurt 600 ตัน 1 เครื่อง 500 ตัน 2 เครื่อง และ
    315 ตัน 2 เครื่อง กำลังการผลิตรวม 40,000 stroke ต่อวัน ปัจจุบันผลิตที่ 30,000
    stroke ต่อวันหรือคิดเป็นประมาณร้อยละ 75 ของกำลังการผลิตรวม

2.  บริษัทฯมีเครื่องปั๊ม (Press) รุ่น Komatsu 400 ตัน 5 เครื่อง กำลังการผลิตรวม 40,000
    stroke ต่อวัน ปัจจุบันผลิตที่ 30,000 stroke ต่อวันหรือคิดเป็นประมาณร้อยละ 75
    ของกำลังการผลิตรวม

3.  บริษัทฯมีเครื่องเชื่อม (Welding) รุ่น Kawasaki robot 2 เครื่อง กำลังการผลิตรวม
    600 ชิ้นต่อวัน ปัจจุบันผลิตที่ 400 ชิ้นต่อวันหรือคิดเป็นประมาณร้อยละ 67
    ของกำลังการผลิตรวม

บริษัทฯและบริษัทย่อยสามารถผลิตอุปกรณ์จับยึดได้ปีละประมาณ 26 ชุด
ตามข้อมูลที่ได้ยื่นไว้กับคณะกรรมการส่งเสริมการลงทุน โดยอุปกรณ์จับยึดแต่ละชุด
ประกอบด้วยอุปกรณ์จับยึดชิ้นใหญ่และชิ้นเล็กหลายชิ้นรวมกันตั้งแต่ 10 ชิ้นจนถึง 100 ชิ้น เช่น
ในการผลิต jig ล่าสุดของบริษัทสำหรับรถยนต์เมอซีเดส เบนซ์ อีคลาส 3 ชุด
แต่ละชุดประกอบด้วยอุปกรณ์จับยึดชิ้นใหญ่ประมาณ 11 ชิ้น และ อุปกรณ์จับยึดชิ้นเล็กประมาณ 50 ชิ้น

ในส่วนของแม่พิมพ์ซึ่งเป็นการยากที่จะวัดปริมาณการผลิตเนื่องจากแม่พิมพ์มีหลายขนาด
อย่างไรก็ดีบริษัทฯ สามารถผลิตแม่พิมพ์ได้ประมาณ 400 ชุดต่อปี หรือ 1,122 ตัน
ตามข้อมูลที่ได้ยื่นไว้กับคณะกรรมการส่งเสริมการลงทุน

บริษัทฯมีกำลังการผลิตชิ้นส่วนกระบะรถยนต์ ปีละประมาณ 3,672,000 ชิ้น
ชิ้นส่วนประกอบท่อไอเสียรถยนต์ ปีละประมาณ 9,288,000 ชิ้น ชิ้นส่วนโลหะขึ้นรูปสำหรับรถยนต์
ปีละประมาณ 648,000 ชิ้น ชิ้นส่วนเชื่อมยึดรั้งประตูปีละประมาณ 700,000 ชิ้น
ถังน้ำมันเชื้อเพลิงรถยนต์ ปีละประมาณ 216,000 ใบ และลูกลอยวัดระดับน้ำมัน ปีละประมาณ
89,600 ชุด ตามข้อมูลที่ได้ยื่นไว้กับคณะกรรมการส่งเสริมการลงทุน

ธุรกิจตัวแทนจำหน่ายรถยนต์

บริษัทย่อยจำหน่ายรถยนต์ยี่ห้อฟอร์ดและบริษัทร่วมจำหน่ายรถยนต์ยี่ห้อฟอร์ดและฮอนด้า
ซึ่งปกติแล้วบริษัทมีรถยนต์โชว์ที่ศูนย์จำหน่ายและพร้อมจำหน่ายได้ทันที
บริษัทมีนโยบายรักษาระดับสินค้าคงคลังประมาณ 100
คันในแต่ละโชว์รูมซึ่งเพียงพอสำหรับการขายในหนึ่งเดือนโดยประมาณ
ถ้ารถยนต์ของบริษัทมีไม่เพียงพอ บริษัทก็จะแลกโควต้าการขายจากผู้แทนจำหน่ายรายอื่น
หรือสั่งจากผู้ผลิตรถฟอร์ดโดยตรง ซึ่งทางฟอร์ดจะให้เครดิตโดยไม่คิดดอกเบี้ยเป็นระยะเวลา 30
วัน

3.6 ภาวะอุตสาหกรรมและแนวโน้ม

อุตสาหกรรมรถยนต์ของไทยเป็นอุตสาหกรรมขนาดใหญ่ที่มีความสำคัญยิ่งต่อเศรษฐกิจไทยทั้งในด้านการจ้างแรงงาน
การสร้างรายได้เงินตราต่างประเทศจากการส่งออก
และเป็นอุตสาหกรรมที่ดึงดูดการลงทุนโดยตรงจากต่างประเทศ
ซึ่งก่อให้เกิดการเชื่อมโยงที่สำคัญกับอุตสาหกรรมผลิตชิ้นส่วนยานยนต์ในประเทศจำนวนมาก

ภายหลังจากวิกฤตเศรษฐกิจในปี 2540-2541
อุตสาหกรรมรถยนต์เป็นอุตสาหกรรมเดียวที่มีการฟื้นตัวอย่างต่อเนื่องจนถึงปัจจุบัน
เนื่องจากมีการผลิตรถยนต์ทั้งเพื่อขายในประเทศและเพื่อส่งออกสูงขึ้น
อีกทั้งรัฐบาลไทยได้สนับสนุนให้ประเทศไทยเป็น “Detroit of Asia”
ภายใต้เป้าหมายของการเป็นศูนย์กลางการผลิตรถยนต์ในเอเซียตะวันออกเฉียงใต้

[]

ที่มา: บริษัท โตโยต้า มอเตอร์ ประเทศไทย จำกัด และ สมาคมอุตสาหกรรมยานยนต์ไทย

ปี 2545 โดยกลุ่มอุตสาหกรรมยานยนต์ สภาอุตสาหกรรมแห่งประเทศไทย

การผลิตรถยนต์โดยรวมของไทยเพิ่มขึ้นอย่างต่อเนื่อง โดยเฉพาะรถยนต์นั่ง
ปัจจัยสำคัญที่ทำให้การผลิตรถยนต์ขยายตัว ได้แก่
การจับจ่ายใช้สอยของภาคเอกชนที่เพิ่มขึ้นและแนวโน้มอัตราดอกเบี้ยที่ยังอยู่ในเกณฑ์ต่ำ
และการที่บริษัทผู้ผลิตเองมีการส่งเสริมการขายในประเทศเพิ่มขึ้นเช่นการให้ผ่อนชำระด้วยอัตราดอกเบี้ยร้อยละ
0 การยืดอายุการรับประกันรถยนต์ และการปรับเปลี่ยนรูปแบบรถยนต์ให้ทันสมัย
ปัจจัยดังกล่าวทำให้_ปริมาณการจำหน่ายรถยนต์ในประเทศไทยเพิ่มขึ้นตั้งแต่ปี 2542 ถึงปี 2545
เนื่องจากการแข่งขันเปิดตัวรถยนต์รุ่นใหม่เพื่อแย่งชิงส่วนแบ่งตลาด
และการจัดงานแสดงรถยนต์ของค่ายรถต่างๆ มีส่วนกระตุ้นแรงซื้อภายในประเทศได้เป็นอย่างมาก
รถยนต์ที่ขายดีที่สุดในประเทศไทย ได้แก่ โตโยต้าที่ขายประมาณ 130,000 คันและอีซูซุประมาณ
92,000 คัน ส่วนฟอร์ดนั้นขายได้เป็นอันดับที่ 6 ประมาณ 21,000 คันในปี 2545

ส่วนการส่งออกรถยนต์ของไทยมีมูลค่าเพิ่มขึ้นมาโดยตลอด
ปัจจัยสำคัญคือรัฐบาลไทยได้สนับสนุนบริษัทผลิตรถยนต์รายใหญ่ เช่น GM, ฟอร์ด, มาสด้า และมิซูบิซิ
ในการเลือกประเทศไทยเป็นฐานการผลิตรถยนต์เพื่อการส่งออกที่สำคัญของเอเซีย
โดยส่วนใหญ่ส่งออกไปยังประเทศออสเตรเลีย นิวซีแลนด์ และกลุ่มประเทศยุโรป
สำหรับส่วนแบ่งตลาดรถยนต์ส่งออกในปี 2545 มิตซูบิชิเป็นรถยนต์ที่มีการส่งออกมากที่สุดที่ประมาณ
76,000 คัน ส่วนที่มีสัดส่วนการส่งออกรองลงมา คือ Auto Alliance
โดยส่งออกรถยนต์ฟอร์ดและมาสด้าจำนวนประมาณ 47,000 ส่วน เจนเนอรัล มอเตอร์
(ประเทศไทย) มีสัดส่วนการส่งออกเป็นอันดับที่ 3 ประมาณ 33,000 คันในปี 2545

[]

แนวโน้มและสภาพการแข่งขันในอนาคต ขึ้นกับสภาวะอุตสาหกรรมรถยนต์และเศรษฐกิจโดยรวม
ปัจจุบันบริษัทผู้ผลิตรถยนต์มีการปรับเปลี่ยนรูปลักษณ์ของรถยนต์ทั้งประเภทรถยนต์นั่งและรถยนต์เพื่อการพาณิชย์
เพื่อสนองต่อความต้องการของผู้บริโภค
ปัจจุบันภาวะการแข่งขันในอุตสาหกรรมรถยนต์ทวีความรุนแรงมากขึ้น เพื่อแย่งชิงส่วนแบ่งตลาด
ทั้งในประเทศและต่างประเทศ

เนื่องจากในช่วงที่เศรษฐกิจของประเทศไทยยังเติบโต ผู้ผลิตรถยนต์ต่าง ๆ
ได้สร้างกำลังการผลิตไว้เกินปริมาณความต้องการที่แท้จริง
ซึ่งมีรายงานว่าประเทศไทยมีกำลังการผลิตประมาณ 1 ล้านคันต่อปี
ซึ่งในปัจจุบันยังไม่ผลิตเต็มกำลังการผลิตที่แท้จริง
ดังนั้นการผลิตรถยนต์สามารถเพิ่มปริมาณได้อีกโดยที่ไม่ต้องลงทุนสร้างโรงงานเพิ่มมากนัก
เพื่อรับรองการขยายตัวของตลาดซึ่งบริษัทมองว่ายังเติบโตได้อีกมาก
โดยบริษัททำการเปรียบเทียบประเทศไทยกับประเทศสหรัฐอเมริกาซึ่งอัตราจำนวนประชากรต่อรถยนต์หนึ่งคันเท่ากับ
2.1 ในขณะที่ประเทศไทยมีอัตราจำนวนประชากรต่อรถยนต์หนึ่งคันเท่ากับ 14.0
ซึ่งแสดงให้เห็นว่ายังมีโอกาสการเพิ่มตัวของตลาดรถยนต์อีกมาก

ทางบริษัทฯ คาดว่าแนวโน้มอุตสาหกรรมการผลิตรถยนต์น่าจะเติบโตขึ้นอย่างต่อเนื่อง
เป็นผลมาจากเศรษฐกิจภายในประเทศที่กำลังฟื้นตัวประกอบกับรัฐบาลมีแผนการที่จะสนับสนุนให้ประเทศไทยเป็นศูนย์กลางในการผลิตรถยนต์ในภูมิภาคเอเซีย
(“Detroit of Asia”) ซึ่งจะทำให้ผู้ผลิตรถยนต์ราย

ใหญ่มาตั้งฐานการผลิตในประเทศไทยเพื่อการส่งออก
นอกจากนี้บริษัทฯยังเชื่อว่าบริษัทผู้ผลิตรถยนต์ส่วนใหญ่จะเพิ่มการใช้ชิ้นส่วนภายในประเทศมากขึ้น
เนื่องจากเป็นการประหยัดต้นทุนในการขนส่ง ต้นทุนการจัดการ และต้นทุนอื่น ๆ

นโยบายภาครัฐในปัจจุบันที่อาจส่งผลกระทบต่ออุตสาหกรรมรถยนต์ของไทย

เนื่องจากอุตสาหกรรมรถยนต์มีความสำคัญสูงทั้งในการหาเงินเข้าประเทศและในการพัฒนาประเทศให้เป็นศูนย์กลางการผลิตรถยนต์ของทวีปเอเซีย
ภาครัฐจึงได้มีการสนับสนุนภาคอุตสาหกรรมผลิตชิ้นส่วนยานยนต์
ประกอบด้วยโครงการถ่ายทอดเทคโนโลยียานยนต์จากประเทศญี่ปุ่น ผ่านสถาบันยานยนต์
ซึ่งได้รับการสนับสนุนจากรัฐบาลญี่ปุ่นผ่าน 4 องค์การใหญ่คือ Japan External Trade
Organization (JETRO), Japan International Cooperation Agency (JICA),
Japan Overseas Development Corporation (JODC), และ New Energy and
Industrial Technology Development Organization
(NEDO)โครงการพัฒนาผู้ผลิตชิ้นส่วน (Supplier Development Program, SDP)
ซึ่งเป็นโครงการภายใต้แผนปรับโครงสร้างอุตสาหกรรม
ด้วยความร่วมมือระหว่างกรมส่งเสริมอุตสาหกรรม โดยสำนักพัฒนาอุตสาหกรรมสนับสนุน
และสถาบันยานยนต์ โครงการพัฒนาขีดความสามารถในการออกแบบและผลิตชิ้นส่วนยานยนต์
ภายใต้แผนปรับโครงสร้างอุตสาหกรรม ระยะที่ 2 ของกระทรวงอุตสาหกรรม และ
โครงการจัดทำข้อมูลอุตสาหกรรมเชิงเปรียบเทียบเพื่อเพิ่มขีดความสามารถในการแข่งขัน
(Competitive Benchmarking) ของอุตสาหกรรมยานยนต์และอุตสาหกรรมชิ้นส่วนยานยนต์
เพื่อเพิ่มประสิทธิภาพการผลิตและการบริหารการจัดการ

ในเรื่องของการค้าต่างประเทศ รัฐบาลไทยได้มีการตกลงกับประเทศใน ASEAN
เกี่ยวกับการเปิดเสรีของอุตสาหกรรมรถยนต์ภายใต้สนธิสัญญาการเปิดเสรีทางการค้า AFTA
และยกเลิกข้อบังคับในการใช้ชิ้นส่วนภายในประเทศ ภายใต้ข้อตกลงสิทธิพิเศษทางภาษีปกติ (CEPT)
ซึ่งจะมีการลดภาษีศุลกากรในระหว่างประเทศใน ASEAN 6 เป็น 0%-5% ภายในปี 2546
สำหรับประเทศไทย ฟิลลิปปินส์ อินโดนีเซีย สิงค์โปร์ และบรูไน
(ยกเว้นมาเลเซียซึ่งลดภาษีแค่บางรายการเท่านั้น)
และยกเลิกข้อบังคับในการใช้ชิ้นส่วนภายในประเทศใน ASEAN ในวันที่ 1 มกราคม 2543
(ยกเว้นมาเลเซียซึ่งขอยืดเวลา)
นโยบายนี้จะทำให้บริษัทผลิตรถยนต์ต่างประเทศที่มาประกอบรถยนต์ภายใน ASEAN
มีแนวโน้มที่จะใช้ชิ้นส่วนที่ผลิตใน ASEAN เนื่องจากภาษีที่ต่ำกว่าการใช้ชิ้นส่วนที่ผลิตนอก ASEAN
ซึ่งจะทำให้ผู้ผลิตใน ASEAN มีสมรรถภาพในการแข่งขันสูงขึ้น

3.7 สิทธิประโยชน์และเงื่อนไขจากการได้รับการส่งเสริมการลงทุน (BOI)

บริษัทฯ (“AH”)
ได้รับการส่งเสริมจากคณะกรรมการส่งเสริมการลงทุนในกิจการผลิตอุปกรณ์จับยึดและแม่พิมพ์
ตามบัตรส่งเสริมเลขที่ 1430/2539 ลงวันที่ 13 มิถุนายน 2539
และกิจการผลิตชิ้นส่วนกระบะรถยนต์ ชิ้นส่วนประกอบท่อไอเสียรถยนต์
ชิ้นส่วนโลหะขึ้นรูปสำหรับรถยนต์ และถังน้ำมันเชื้อเพลิงรถยนต์ ตามบัตรส่งเสริมเลขที่ 1103/2540
ลงวันที่ 13 กุมภาพันธ์ 2540 นอกจากนี้ บริษัท เอเบิล ซาโน่ อินดัสตรีส์ (1996) จำกัด
(“ASICO”) ได้รับการส่งเสริมการลงทุนในกิจการ ผลิตชิ้นส่วนยานยนต์ประเภท 4.25 คือ
การผลิตชิ้นส่วนอื่น ๆ ของยานพาหนะ ตามบัตรส่งเสริมเลขที่ 1441/2539 ลงวันที่ 18 มิถุนายน
2539 และบริษัท เอเบิล ซานิท จำกัด (“ASANIT”)
ได้รับการส่งเสริมการลงทุนในกิจการชุบเคลือบผิวด้วยโลหะ 4.25 คือ การผลิตชิ้นส่วนอื่น ๆ
ของยานพาหนะ ตามบัตรส่งเสริมเลขที่ 1231/2540 ลงวันที่ 9 เมษายน 2540

+--------------------------------------+---------+------+------+-----+
| สิทธิประโยชน์ที่ได้รับ                      | AH      |      | A    | ASA |
|                                      |         |      | SICO | NIT |
+======================================+=========+======+======+=====+
|                                      | Jig&S   | P    | P    | P   |
|                                      | tamping | arts | arts | lat |
|                                      | Die     |      |      | ing |
+--------------------------------------+---------+------+------+-----+
| ยกเว้นภาษีเงินได้นิติบุคคลสำหรับกำไรส        | 8 ปี     | 7 ปี  | 7 ปี  | 8 ปี |
| ุทธิที่ได้จากการประกอบกิจการที่ได้รับการส่งเสริม |         |      |      |     |
| นับแต่วันเริ่มมีรายได้จากการประกอบกิจการ     | (       | (สิ้น  | (สิ้น  | (ส  |
|                                      | สิ้นสุดมีนา | สุดมก | สุดมก | ิ้นสุด |
|                                      | คม2548) | ราคม | ราคม | สิงห |
|                                      |         | 2    | 2    | าคม |
|                                      |         | 549) | 547) | 25  |
|                                      |         |      |      | 48) |
+--------------------------------------+---------+------+------+-----+
| ลดหย่อนอากรข                          |        |     |     |    |
| าเข้ากึ่งหนึ่งเฉพาะเครื่องจักรที่ไม่อยู่ในรายการป |         |      |      |     |
| รับลดอากรขาเข้าตามประกาศกระทรวงการคลังที่ |         |      |      |     |
| ศก. 13/2533                          |         |      |      |     |
| เว้นแต่รายการเครื่องจักรที่มีอา              |         |      |      |     |
| กรขาเข้าต่ำกว่าร้อยละสิบจะไม่ได้รับการลดหย่อน |         |      |      |     |
+--------------------------------------+---------+------+------+-----+
| ยกเว้นอากรขาเข้าสำหรับวัต                |        |     |     |    |
| ถุดิบและวัสดุจำเป็นที่ต้องนำเข้ามาจากต่างประเท |         |      |      |     |
| ศเพื่อใช้ในการผลิตเพื่อการส่งออกเป็นระยะเวลา |         |      |      |     |
| 1 ปี นับตั้งแต่วันนำเข้าครั้งแรก              |         |      |      |     |
+--------------------------------------+---------+------+------+-----+
| ยกเว้นอากรขาเข้าสำหรับของที่ผู้ได้รับการส     |        |     |     |    |
| ่งเสริมนำเข้ามาเพื่อส่งกลับออกไปเป็นระยะเวลา |         |      |      |     |
| 1 ปี นับตั้งแต่วันนำเข้าครั้งแรก              |         |      |      |     |
+--------------------------------------+---------+------+------+-----+
| ให้หักเงินไ                             |        |     |     |    |
| ด้พึงประเมินเป็นจำนวนเท่ากับร้อยละห้าของรายไ |         |      |      |     |
| ด้ที่เพิ่มขึ้นจากปีก่อนจากการส่งออกเป็นระยะเวลา |         |      |      |     |
| 10 ปีนับแต่วันที่มีรายได้จากการประกอบกิจการนั้น |         |      |      |     |
| ทั้งนี้รายได้จากการส่งออกของปีนั้น ๆ          |         |      |      |     |
| จะต้องไม่ต่ำกว่ารายได้จากการส่งออกเฉลี่ยของ  |         |      |      |     |
| 3 ปีย้อนหลัง ยกเว้น 2 ปีแรก               |         |      |      |     |
+--------------------------------------+---------+------+------+-----+
| ยก                                   |        |     |     |    |
| เว้นไม่ต้องนำเงินปันผลจากกิจการที่ได้รับการส่งเ |         |      |      |     |
| สริมซึ่งได้รับยกเว้นภาษีเงินได้นิติบุคคลตามมาตรา |         |      |      |     |
| 31                                   |         |      |      |     |
| ไปรว                                 |         |      |      |     |
| มคำนวณเพื่อเสียภาษีเงินได้ตลอดระยะเวลาที่ผู้ได |         |      |      |     |
| ้รับการส่งเสริมได้รับยกเว้นภาษีเงินได้นิติบุคคลนั้น |         |      |      |     |
+--------------------------------------+---------+------+------+-----+

  ---------------------------------------------- -------------- ----------- ----------- ----------
  เงื่อนไขที่สำคัญ                                    AH                         ASICO       ASANIT

                                                 Jig&Stamping   Parts       Parts       Plating
                                                 Die                                    

  เครื่องจักรซึ่งได้รับลดหย่อนอากรขาเข้า                  13/6/2541      13/2/2542   18/6/2541   9/4/2542
  จะต้องนำเข้าก่อนวันที่ดังนี้                                                                   

  จัดให้มีระ                                                                            
  บบป้องกันและควบคุมมิให้เกิดผลเสียหายต่อคุณภาพสิ่งแวดล้อม                                          

  หยุดการดำเนินการเป็นระยะเวลาเกินกว่า 2 เดือน                                             
  ต้องได้รับอนุญาตเป็นหนังสือจากสำนักงาน                                                        

  ทุนจดทะเบียนและชำระแล้วขั้นต่ำ                       75 ลบ.         50 ลบ.      20 ลบ.      10 ลบ.

  บุคคลสัญชาติไทยไม่น้อยกว่าร้อยละ                      51             51          35          35

  ต้องส่งผลิตภัณฑ์ไปจำหน่ายต่างประเทศในแต่ละปีมีมูลค่า FOB                                       
  ไม่น้อยกว่าร้อยละ 30 ของมูลค่ายอดขายทั้งสิ้น                                                    

  ขนาดการลงทุนไม่รวมค่าที่ดินและทุนหมุนเวียนขั้นต่ำ          1 ลบ.          2 ลบ.       1 ลบ.       1 ลบ.
  ---------------------------------------------- -------------- ----------- ----------- ----------